###

###  ΕΛΛΗΝΙΚΗ ΔΗΜΟΚΡΑΤΙΑ Κοζάνη 31-12-2024

 **--------------------------**

 ΔΙΟΙΚΗΣΗ ΠΡΟΣ: ΜΜΕ

 3ης Υ.ΠΕ. ΜΑΚΕΔΟΝΙΑΣ

ΓΕΝΙΚΟ ΝΟΣΟΚΟΜΕΙΟ ΚΟΖΑΝΗΣ

 «ΜΑΜΑΤΣΕΙΟ»

 **ΕΥΧΑΡΙΣΤΗΡΙΟ ΜΗΝΥΜΑ**

Η Διοίκηση και το προσωπικό του «Μαμάτσειου» Νοσοκομείου εκφράζουμε τις θερμές ευχαριστίες μας προς:

1. Τον Περιφερειάρχη κ. Γεώργιο Αμανατίδη που ανήμερα Χριστουγέννων μας επισκέφθηκε και γέμισε χαρά και δώρα τους μικρούς μας ασθενείς.
2. Την Πίστη Κρυσταλλίδου και το “Wincancer”, που όπως κάθε χρόνο έστειλαν χειροποίητες ευχετήριες κάρτες, οι οποίες μοιράστηκαν σε όλους τους ασθενείς δίνοντάς τους μια νότα χαράς και ελπίδας.
3. Την Ένωση Στρατιωτικών Περιφερειακής Ενότητας Κοζάνης, που δώρισαν παιχνίδια, επιτραπέζια, παιδικά βιβλία κ.α., για τις ανάγκες της παιδιατρικής κλινικής.
4. Τον κ. Αθανάσιο Ματιάκη, που δώρισε μία τηλεόραση 42΄΄ πλήρως λειτουργική για την τραπεζαρία της ψυχιατρικής κλινικής.
5. Τα παιδιά του 1ου Πρότυπου Δημοτικού Σχολείου Κοζάνης «Γ.Κονταρής» που δώρισαν χριστουγεννιάτικες καρτούλες, παραμύθια και χριστουγεννιάτικες κάλτσες στους νοσηλευόμενους της παιδιατρικής κλινικής.
6. Τον κ. Κων/νο Λιούφη, και το Σύλλογο Αεροσφαίρισης «ΩΜΕΓΑ» Κοζάνης, που δώρισαν τρεις δωροεπιταγές για τις ανάγκες της παιδιατρικής κλινικής.
7. Το Σύλλογο «Ασπίδα για το Παιδί» που δώρισαν δώρα & παιχνίδια στα παιδιά της παιδιατρικής κλινικής.

Ευχαριστούμε από καρδιάς όλους όσους στέκονται δίπλα μας στην προσπάθεια για παροχή ποιοτικών υπηρεσιών υγείας προς τους πολίτες, μικρούς και μεγάλους, ειδικά αυτές τις άγιες μέρες που όλοι θα ήθελαν να γιορτάζουν με τους δικούς τους ανθρώπους.

 Εκ της Διοικήσεως